《读汉留侯唐邺侯传》
清代·阿克敦

大道有消长，哲人在乘时。身心役于物，出处失其宜。

缅彼子房贤，悠然使我思。博浪报韩仇，英声震八陲。

密谋参帷幄，摧项如婴儿。成功以告退，愿与赤松随。

从容儒者风，高踪谁可追。长源旷代合，白衣帝者师。

二京恢复策，千秋竹帛垂。谠议寤人主，骨肉无猜疑。

遐情寄放达，山巅与水湄。汉唐两先生，令闻善保之。

托言养生术，罗网安所施。神仙亦杳渺，功名不可羁。

遗编览夏日，绿叶亚槐枝。

作者简介：阿克敦（1685—1756），章佳氏，字仲和，一字立恒，又字恒岩。满洲正蓝旗人。康熙四十八年进士，授编修。以学问优，殿试有声名，授侍讲学士。雍正时，历任翰林院掌院学士、署两广总督兼广州将军。乾隆时官至兵部尚书、礼部尚书、太子太保、协办大学士，卒谥文勤，有《德荫堂集》。